**Keskipitkän aikavälin ilmastopolitiikan suunnitelman kustannukset valtiontalouden kannalta**

Ympäristöministeriö 27.5.2022

Keskipitkän aikavälin ilmastopolitiikan suunnitelma ulottuu aina vuoteen 2035 tarkasteltavien päästövähennysten osalta. Suunnitelman vaikutuksia on arvioitu monipuolisesti, mutta valtiontalouden vaikutuksia ei ole pystytty arvioimaan vielä tarkasti koko suunnittelukauden osalta. Tämä johtuu siitä, että suunnitelmaan sisältyvät politiikkatoimet tarkentuvat niiden toimeenpanon yhteydessä, jolloin niiden edellyttämä rahoitustarve myös täsmentyy. Toimenpiteiden rahoituksesta päätetään yksityiskohtaisemmin julkisen talouden suunnitelman sekä talousarviomenettelyn yhteydessä. Tässä vaiheessa suunnitelman toteuttamiseen sitoudutaan siinä määrin kuin se käytettävissä olevien resurssien perusteella on mahdollista.

Keskipitkän aikavälin ilmastopolitiikan suunnitelman vaatimat henkilöstöresurssit on arvioitu suunnitelman valmisteluun osallistuvien keskeisten ministeriöiden osalta. Tarkkoja arvioita resurssitarpeesta ei ole pystytty esittämään, mutta on selvää, että sekä suunnitelman laatiminen, että sen toimeenpano ja seuranta sitovat keskeisten ministeriöiden henkilöresursseja. Henkilöresurssien osalta arvioidaan, että suunnitelmaa pystytään toimeenpanemaan olemassa olevien resurssien puitteissa.

Keskipitkän aikavälin ilmastopolitiikan suunnitelman toimenpiteet jakaantuvat usean ministeriön hallinnonalalle. Keskeisiä ministeriöitä suunnitelman toimeenpanon kannalta ovat liikenne- ja viestintäministeriö, maa- ja metsätalousministeriö sekä ympäristöministeriö. Suunnitelman toimeenpanon edellyttämä rahoitus jakaantuu myös pääasiassa näiden ministeriöiden hallinnonalojen välille. Toimien rahoitustilanne vaihtelee ja kytkeytyy sektorikohtaisiin suunnitelmiin ja ohjelmiin, joiden puitteissa päästövähennystoimet toimeenpannaan.

Sektorikohtaiset päästövähennystoimet ja niiden rahoitustilanne on koottu seuraavilla sivuilla olevaan taulukkoon. Liikennesektorin päästövähennystoimet perustuvat fossiilittoman liikenteen tiekarttaan, joka hyväksyttiin vuonna 2021. Tiekartan toimeenpano on kesken, eikä rahoituspäätöksiä ole tehty kattavasti tiekartan toimien toteuttamiseksi. Tiekartan 1 vaiheen rahoitustarve koko kaudelle 2022-2030 on arvioitu olevan 442 M€ siten että tarve on etupainotteinen. Osalle toimista on osoitettu rahoitusta vuoden 2022 budjetissa. Myös Suomen elpymis- ja varautumissuunnitelman kautta on varauduttu osoittamaan rahoitusta jakeluinfran kehittämiseksi sekä ajoneuvojen hankintatukiin. Lisäksi varautumisen ministerityöryhmä teki lisärahoituspäätöksiä huhtikuussa 2022 vuosille 2022 ja 2023 jakeluinfran ja ajoneuvojen hankintatukiin, yhteensä 73 M€:n edestä, mikä sisältyy kuluvan vuoden II lisätalousarvioesitykseen sekä julkisen talouden suunnitelmaan vuonna 2023. Osa liikennesektorin toimista (joukkoliikenne sekä kevyt liikenne) on arvioitu toteutuvan Liikenne12-suunnitelman yhteydessä. Tämä voi pienentää tiekartan toimeenpanon rahoitustarvetta.

Maatalouden kasvihuonekaasupäästöjen vähentämiseen liittyviä toimenpiteitä on sekä keskipitkän aikavälin ilmastosuunnitelmassa että maankäyttösektorin ilmastosuunnitelmassa. Osa toimista on yhteisiä molemmille suunnitelmille, koska ne vaikuttavat maatalouden päästöihin sekä taakanjakosektorilla että maankäyttösektorilla. Maatalouden osalta päästöjen vähentäminen perustuu ensisijaisesti EU:n yhteisen maatalouspolitiikan (CAP) toimenpiteisiin ja siihen liittyvään rahoitukseen. Suomen seuraavan kauden CAP:n kansallinen suunnitelma valmistuu tämän vuoden aikana. CAP:stä ei voida eikä ole tarkoituksen mukaistakaan rahoittaa kaikkia toimia, vaan sen lisäksi tarvitaan kansallista rahoitusta toimien toteuttamiseksi. HIISI-hankkeessa (<https://julkaisut.valtioneuvosto.fi/handle/10024/163641> ) maataloutta koskevan politiikkaohjauksen kustannukseksi julkiselle vallalle laskettiin 1870 milj. € koko ajanjaksolle 2023–2040. Alkuvaiheessa eli 2023 alkaen politiikkatoimien kustannukset ovat selvästi pienemmät kuin loppuvaiheessa lähempänä vuotta 2040. Maatalouden päästövähennystoimien kustannukset arvioidaan olevan noin 58 milj. € vuonna 2023, 115 milj. € vuonna 2030 ja noin 137 milj. € vuonna 2040. Syy nouseville kustannuksille on se, että märkien turvemaiden ja metsitysalojen ja vuosittaisten hoitopalkkioiden kokonaismäärä kasvaa.

Erillislämmityksen päästöjen vähentämisessä on pitkälti kyse öljylämmityksestä luopumisesta. Asuinkiinteistöjen osalta öljystä luopumista vauhditetaan avustuksilla. Vuoden 2022 talousarviossa (II lisätalousarvioesitys mukaan luettuna) on varattu yhteensä 68,9 M€ öljylämmityksestä luopumiselle pientalojen osalta. Myös kuntia ja seurakuntia kannustetaan siirtymään pois öljylämmityksestä avustuksen avulla.

Yleisesti ottaen päästövähennystoimien rahoitustilanne on se, että määrärahoista ei ole päätöksiä koko suunnittelukaudelle vaan ainoastaan kuluvalle vuodelle ja mahdollisesti lähivuosille sektorista riippuen.

**Päästövähennystoimien rahoitustilanne, toukokuu 2022**

|  |  |  |  |  |  |
| --- | --- | --- | --- | --- | --- |
| **Sektori** | **Toimi** | **Lisätieto** | **Toimeenpano** | **Rahoitus\*** | **Vuotuinen lisärahoitustarve verrattuna julkisen talouden suunnitelmaan 2023-2026** |
| Liikenne | Jatketaan ja korotetaan liikennesähkön ja -kaasun julkisen jakeluinfrastruktuurin tukea. | Tiekartta vaihe 1 | 2022-25 | Tiekartassa suunniteltu: 13,5 M€/v  Vuoden 2022 talousarvioon sisältyy 28,3 M€ ja vuoden 2023 kehykseen 13,2 M€ | 12,5 M€(vuodelle 2025) |
| Liikenne | Jatketaan ja korotetaan yksityisen latausinfran tukea taloyhtiöille. Laajennetaan tuki kattamaan taloyhtiöiden lisäksi myös työpaikat. | Tiekartta vaihe 1 | 2022-30 | Tiekartassa suunniteltu: 10 M€/v  Vuoden 2022 talousarvioon sisältyy 28,5 M€.  Julkisen talouden suunnitelmaan vuodelle 2023 sisältyy 11 M€ | 10 M€/v vuodesta 2024 eteenpäin |
| Liikenne | Jatketaan täyssähköautojen nykyistä hankintatukea ja korotetaan tukisummaa. | Tiekartta vaihe 1 | 2022-25 | Tiekartassa suunniteltu: 6 M€/v  Vuoden 2022 talousarvioon sisältyy 12 M€  Julkisen talouden suunnitelmaan vuodelle 2023 sisältyy 6 M€ | Yhteensä 6 M€ (vuonna 2024) |
| Liikenne | Jatketaan nykyisiä konversiotukia bensiiniauton muuttamiseksi etanoli- tai kaasukäyttöiseksi. Selvitetään ja otetaan käyttöön toimia, joilla voidaan edistää konversioiden tekemistä entisestään. | Tiekartta vaihe 1 | 2022-30 | Sis. Edelliseen  Tiekartassa suunniteltu: max. 1 M€/v | Sis. edelliseen, huom. tarve 2030 asti |
| Liikenne | Otetaan käyttöön uusi hankintatuki sähkö- ja kaasukäyttöisille pakettiautoille. | Tiekartta vaihe 1 | 2022-25 | Vuoden 2022 talousarvioon sisältyy 4,5 M€  Julkisen talouden suunnitelmaan vuodelle 2023 sisältyy 1,5 M€ | Ei lisärahoitustarvetta |
| Liikenne | Otetaan käyttöön uusi hankintatuki sähkökäyttöisille kuorma-autoille. Jatketaan ja korotetaan kaasukäyttöisten kuorma-autojen hankintatukea. | Tiekartta vaihe 1 | 2022-30 | Tiekartassa suunniteltu: 10 M€/v  Vuoden 2022 talousarvioon sisältyy 5 M€  Julkisen talouden suunnitelmaan vuodelle 2023 sisältyy 1 M€ | 84 M€ yhteensä,  10,6 M€/v vuosina 2023-30 |
| Liikenne | Käynnistetään ajoneuvoihin ja vaihtoehtoisiin käyttövoimiin liittyvä laaja tutkimusohjelma. | Tiekartta vaihe 1 | 2022-26 | Tiekartassa suunniteltu: 2 M€/v  Vuoden 2022 talousarvioon ja julkisen talouden suunnitelmaan 2023-26 sisältyy 0 € | yhteensä 10 M€  2,5 M€/v vuosina 2023-26 |
| Liikenne | Jatketaan kävelyn ja pyöräilyn investointiohjelman toteuttamista ja kävely- ja pyöräilyolosuhteiden parantamista maanteiden varsilla ja liikenteen solmukohdissa. | Tiekartta vaihe 1 | 2022-24 | Tiekartassa suunniteltu: 26,5 M€/v  Vuoden 2022 talousarvioon sisältyy 3,5 M€  Vuosien 2023-26 julkisen talouden suunnitelmaan sisältyy 0 M€ | yhteensä 76 M€  38 M€/v vuosina 2023-24 |
| Liikenne | Korotetaan suurten ja keskisuurten kaupunkiseutujen joukkoliikenteen valtionavustuksen tasoa. | Tiekartta vaihe 1 | 2022-24 | Tiekartassa suunniteltu: 24,875 M€/v  Vuoden 2022 talousarvioon sisältyy 3 M€  Vuosien 2023-26 julkisen talouden suunnitelmaan sisältyy 0 € | yhteensä 71,6 M€  35,8 M€ vuosina 2023-24 |
| Liikenne | Korotetaan liikkumisen ohjauksen valtionavustuksen tasoa. | Tiekartta vaihe 1 | 2022-24 | Tiekartassa suunniteltu: 1,9 M€/v  Vuoden 2022 talousarvioon ja 2023-26 julkisen talouden suunnitelmaan sisältyy 0 € | yhteensä 5,7 M€  2,85 M€/v vuosina 2023-24 |
| Maatalous | Pellonraivauksen rajoittaminen. | Kansalliseen CAP-suunnitelmaan ehdotettu sääntö. | 2023-2027 | Tällä hetkellä ei tarvetta kansalliselle rahoitukselle. |  |
| Maatalous | Entisten turvetuotantoalueiden maatalouskäyttöön siirtymisen rajoittaminen. | Kansalliseen CAP-suunnitelmaan ehdotettu sääntö. | 2023-2027 | Tällä hetkellä ei tarvetta kansalliselle rahoitukselle. |  |
| Maatalous | Metsitys. | Laki metsityksen määräaikaisesta tukemisesta (1114/2020) koskee joutoalueita. Ehdotettu laajennettavaksi myös peltoihin. Toimi sekä KAISU:ssa että maankäyttösektorin ilmastosuunnitelmassa (MISU). | 2024-> | Kansallinen rahoitus 2024-2028, ei sisälly voimassaolevaan julkisen talouden suunnitelmaan. | 2024 2 milj. €  2025 4 milj. €  2026 6 milj. €  2027 6 milj. €  2028 6 milj. €  Yhteensä: 24 milj. € |
| Maatalous | Maatalousmaata ilmastokosteikoiksi. | Kansalliseen CAP-suunnitelmaan ehdotettu toimi, mutta tarvitaan myös kansallista toimea. Toimi sekä KAISU:ssa että maankäyttösektorin ilmastosuunnitelmassa (MISU). | 2023-2027  2023-2028 | CAP- (2023-2027) ja kansallinen rahoitus  Julkisen talouden suunnitelmaan sisältyy 30 M€ vuodelle 2023 kosteikkoviljelyyn  Kansallinen lisärahoitus 2026-2028, ei sisälly voimassaolevaan julkisen talouden suunnitelmaan. | (Maatalousmaata ilmastokosteikoiksi ja Turvemaiden viljely märkänä (kosteikkoviljely))  2026 14 milj. €  2027 15 milj. €  2028 15 milj. €  Yhteensä:  44 milj. € |
| Maatalous | Turvemaiden viljely märkänä (kosteikkoviljely). | Kansalliseen CAP-suunnitelmaan ehdotettu toimi, mutta tarvitaan myös kansallista toimea. Toimi sekä KAISU:ssa että maankäyttösektorin ilmastosuunnitelmassa (MISU). | 2023-2027  2023-2028 | CAP- (2023-2027) ja kansallinen rahoitus  Kansallinen lisärahoitus 2026-2028 (kts. yllä) , ei sisälly voimassaolevaan julkisen talouden suunnitelmaan. |  |
| Maatalous | Nurmi yksivuotisten kasvien tilalle, lisää hiiltä peltoon. | Kansalliseen CAP-suunnitelmaan ehdotettu toimi. | 2023-2027 | CAP-rahoitus. Kansallista rahoitustarvetta ei ole pystytty vielä arvioimaan. Toimea pyritään ensisijaisesti rahoittamaan CAP:in kautta. Uusi CAP- kausi alkaa 2023, jonka jälkeen tiedämme, onko tarvetta toimen vauhdittamiseen kansallisella rahoituksella. |  |
| Maatalous | Täsmäviljely. | Kansalliseen CAP-suunnitelmaan ehdotettu toimi. | 2023-2027 | CAP-rahoitus. Kansallista rahoitustarvetta ei ole pystytty vielä arvioimaan. Toimea pyritään ensisijaisesti rahoittamaan CAP:in kautta. Uusi CAP- kausi alkaa 2023, jonka jälkeen tiedämme, onko tarvetta toimen vauhdittamiseen kansallisella rahoituksella. |  |
| Maatalous | Lypsylehmien metaanipäästöjen vähentäminen ruokinnallisilla keinoilla. | Budjettiriihi 2021 | 2022-> | 0,7 milj. € sisältyy talousarvioon 2022 | 20 milj. €/vuosi |
| Maatalous | Kasviproteiinialan vahvistaminen ja kasvattaminen/arvo-ketjun luominen. | Ilmastoruokaohjelma | 2022-> | Kansallinen rahoitus 2022-2024, ei sisälly voimassaolevaan julkisen talouden suunnitelmaan. | 2022 5 milj. €  2023 15 milj. €  2024 30 milj. €  Yhteensä:  50 milj. € |
| Maatalous | Kasvihuonekaasuin-ventaarion ja seurantajärjestelmän ml. mittaaminen kehittäminen tukemaan hillintätoimien vaikutusten todentamista ja seurantaa. | Maatalouden päästövähennystoimien vaikutusten todentamisen parantamiseksi. Toimi tukee sekä KAISU:n että maankäyttösektorin ilmastosuunnitelman (MISU) toimien suunnittelua, vaikutusten arviointia ja todentamista jne. | 2022-> | Pysyvä kansallinen rahoitus , ei sisälly voimassaolevaan julkisen talouden suunnitelmaan. | 2 milj. €/vuosi |
| Rakennusten erillisläm-mitys | Fossiilisesta öljy- ja kaasulämmityksestä luopumista tuetaan pientaloissa. Tuki on 4 000 euroa, kun pientalossa siirrytään kaukolämpöön, maalämpöön tai ilma-vesilämpöpumppuun. Öljylämmityksestä luovuttaessa muihin lämmitysmuotoihin avustus on 2 500 euroa. |  |  | Vuoden 2022 talousarviossa 68,9 M€, julkisen talouden suunnitelmassa 41,8 M€ vuonna 2023 | 30 M€/vuosi vuosille 2024-2030 |
| Rakennusten erillisläm-mitys | Fossiilisesta öljy- ja kaasulämmityksestä luopumista tuetaan kuntien, seurakuntien ja yhdistysten omistamissa rakennuksissa, tuki-intensiteetin nosto. | Budjettiriihi 2021 |  | Vuoden 2022 talousarvioon sisältyy kunnille, seurakunnille ja yhdistyksille 14,9 M€ | 5M€/v vuosille 2024-2030 |
| Rakennusten erillisläm-mitys | Asuinrakennusten energia-avustusta jatketaan 2020-luvun aikana. | Budjettiriihi 2021 |  | Vuoden 2022 talousarvioon ja julkisen talouden suunnitelmaan vuodelle 2023 sisältyy 70 M€ myöntövaltuus/v. | 40 M€/v vuosille 2024-2030 |
| Rakennusten erillisläm-mitys | Kotitalousvähennyksen enimmäismäärän ja korvausprosentin korotus öljylämmityksestä luovuttaessa. | Budjettiriihi 2021 | Toimeenpantu  2022-2027 |  |  |

\* Vuoden 2022 rahoitukseen sisältyvät myös II lisätalousarvioesityksessä ehdotetut määrärahat